# MANCOMUNITAT D’AIGÜES DE LES GARRIGUES

JUNTA GENERAL

\_\_\_\_\_\_\_\_\_\_\_\_\_\_

**ACTA Núm. 3/2021**

**DE LA SESSIÓ DE CONSTITUCIÓ DE LA JUNTA GENERAL**

**CELEBRADA EL DIA 1 DE DESEMBRE 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ASSISTEIXEN**

President

|  |  |  |
| --- | --- | --- |
| 1 | FRANCESC J. ESQUERDA TAMARIT | GRANYENA DE LES G. |

|  |  |  |
| --- | --- | --- |
| 2 | VICTOR MASIP ROMERO | L’ALBAGÉS  |
| 3 | RAMON MARIA LLIMÓS MONTAGUT | L’ALBAGÉS |
| 4 | JAUME FARRE MORAGUES  | L’ALBI |
| 5 | JOSEP M. SANFELIU BALAGUER | L’ALBI |
| 6 | XAVIER TUDELA(JAUME MESEGUÉ) | ALCANÓ |
|  7 | ANTONI FARRUS FARRAN | ALCANÓ |
|  8 | FERMIN MASOT AYMI | ASPA |
|  9 | RAMON XAVIER VIDAL PIÑOL | BELLAGUARDA |
| 10 | ÒSCAR R. ACERO GIRAL | BOVERA |
| 11 | MIQUEL ANGEL MASIP FARRE | BOVERA |
| 12 | MERÇE RUBIÓ CARRRE | CERVIA DE LES GARRIGUES |
|  13 | ANNA TORRES FERNANDEZ | COGUL |
| 14 | JOSEP CIVIT ORO | COGUL |
| 15 | JOSEP CUNILLERA BOLDÚ | ESPLUGA CALBA |
| 16 | RAMON M. ANDRES MIRO | LA FLORESTA |
| 17 | JORDI ARBOS GABARRO | FULLEDA |
| 18 | ELENA LLAURADO POMAR | LA GRANADELLA  |
| 19 | MARIO FLIX PRATS | LA GRANADELLA |
| 20 | IGNASI VIDAL BALTASAR | GRANYENA DE LES GARRIGUES |
| 21 | RAMON PIÑOL SENTIS | LLARDECANS |
| 22 | MARC SALTO TOUS | SENAN |
| 23 | ISAIES COS VALLES | SENAN |
| 24 | RAMON AIXALÀ SOLÉ | ELS OMELLONS |
| 25 | JORDI GAYA MASANA | ELS OMELLONS  |
| 26 | MERITXELL RIBES REVÉS | SARROCA DE LLEIDA |
| 27 | TERESA CULLERES ESTEVE(ALEIX DUAIGÜES) | SARROCA DE LLEIDA |
| 28 | JORDI SARLE MARFULL | EL SOLERÀS  |
| 29 | RAMON VALLVERDU ARBOS | TARRÉS |
| 30 | MARIO URREA MARSAL | TORREBESSES |
| 31 | ENRIC RIUS ORTIZ | ELS TORMS  |
|  32 | JOSEP BARDIA PREIXENS | ELS TORMS |
|  33 | MARTA LLADÓ TERES | ELS TORMS |
| 34 | MARIA ROSA ALEMANY GINÉ | EL VILOSELL  |
| 35 | JOSEP MARIA TARRAGO CLIVILLE | VINAIXA |

Secretària

Eva Llerins Sánchez

|  |  |
| --- | --- |
| Nombre legal de membres de la Junta General .................................... | 50 |
| Nombre de membres que assisteixen a la sessió de la Junta .................. | 35 |

:

**ORDRE DEL DIA**

|  |  |
| --- | --- |
| **1.-** | Aprovació, si s’escau, del acta de la sessió anterior.- Junta general ordinària 1/2021 |
| **2.-** | Aprovació inicial del Pressupost de la Mancomunitat per al 2022. |
| **3.-** | Informes de presidència.  |
| **4.-** | Precs i preguntes. |

**DESENVOLUPAMENT DE LA SESSIO**

|  |  |
| --- | --- |
| **1.-** | **APROVACIÓ, SI S’ESCAU, DEL ACTA DE LA SESSIO ANTERIOR.****- JUNTA GENERAL ORDINÀRIA 1/2021 DE 2 DE JUNY**  |

Es dona per llegida l´acta de la sessió anterior 1/2021 sense cap esmena es aprovada per UNANIMITAT dels 35 membres presents.

|  |  |
| --- | --- |
| **2.-** | **APROVACIÓ INICIAL DEL PRESSUPOST DE LA MANCOMUNITAT PER AL 2022** |

Vist l’expedient del pressupost de la Mancomunitat per a l’exercici de 2022, elaborat per la Presidència i que es va trametre a tots els vocals, essent el seu resum per capítols el següent:

|  |
| --- |
| **ESTAT D'INGRESSOS** |
|   | € |
|  |  |  |
| **CAP. III**  | **TAXES i ALTRES INGRESSOS ..............................................** | **732.000,00,--** |
| **CAP. IV** | **TRANSFERÈNCIES CORRENTS ............................................** |  **15.000,--** |
| **CAP. V** | **INGRESSOS PATRIMONIALS ................................................** | **5.000,--** |
|  | **TOTAL PRESSUPOST INGRESSOS ........................... 752.000,00-- =====================================================** |
| **ESTAT DE DESPESES** |
|  | € |
| **CAP. I** | **DESPESES DE PERSONAL ....................................................** | **31.378,00--** |
| **CAP. II** | **DESPESES EN BÉNS CORRENTS i SERVEIS ......................** | **686.881,35,--** |
| **CAP. III**  | **DESPESES FINANCERES ......................................................** |  **1.500,--** |
| **CAP. VI**  | **INVERSIONS ............................................................................** |  **32.240,65--** |
|  | **TOTAL PRESSUPOST DE DESPESES ...................... 752.000,00,--****=====================================================** |

**PLANTILLA ORGÀNICA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PERSONAL FUNCIONARI DE CARRERA:**

|  |  |  |  |  |
| --- | --- | --- | --- | --- |
| PLACES | DENOMINACIÓ | GRUP |  |  |
| 1 | Secretaria - Intervenció | A**1** |  | En règim d’acumulació |

**PERSONAL LABORAL:**

|  |  |  |  |  |
| --- | --- | --- | --- | --- |
| PLACES | DENOMINACIÓ | CATEGORIA | SITUACIÓ |  |
| 1 | Auxiliar administratiu  | Auxiliar administrativa **TP** | Ocupada |  |

**TP**: contracte a temps parcial.

**RELACIÓ DE PERSONAL DE LA MANCOMUNITAT**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PERSONAL FUNCIONARI:**

|  |  |
| --- | --- |
|  NOM | LLOC DE TREBALL |
| Eva Llerins Sánchez ........................... | Secretaria-interventora |

**PERSONAL LABORAL:**

|  |  |
| --- | --- |
|  NOM | LLOC DE TREBALL |
| Núria Filella i Prunera .................................. | Auxiliar Administrativa  |

**BASES D’EXECUCIÓ DEL PRESSUPOST DE LA MANCOMUNITAT CORRESPONENTS A L'EXERCICI DE 2022**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*D'acord amb el que estableix l'article 165.1 del Text refós de la Llei Reguladora de les hisendes locals, aprovat pel Reial Decret legislatiu 2/2004, de 5 de març, s'estableixen les següents bases d'execució del pressupost d'aquesta Mancomunitat per a l'exercici de 2022*

CAPÍTOL I. NORMES GENERALS

**BASE 1a Principis generals**

L’aprovació, gestió i liquidació del pressupost s’ha d’ajustar al text refós de la Llei reguladora de les hisendes locals, aprovat per Reial decret legislatiu 2/2004 (en endavant, TRLRHL), al Reial decret 500/1990, de 20 d’abril, a l’Ordre HAP/1781/2013 i a les presents bases.

**BASE 2a Vinculació jurídica**

Els crèdits de despeses estan limitats, pel que fa als nivells de vinculació jurídica, per l’àrea de despesa, quant a la classificació per programes, i per capítols, quant a l’econòmica.

**BASE 3a Crèdits disponibles**

1. El principi general és el de la disponibilitat de tots els crèdits que figuren en el pressupost, a excepció de les despeses que s’han de finançar, totalment o parcial, per mitjà de quotes urbanístiques, de contribucions especials, de subvencions, aportacions d’altres institucions o operacions de crèdit, que queden en situació de crèdits no disponibles, totalment o parcial, fins que no s’aprovin les quotes, la imposició i ordenació de les contribucions o es formalitzi el compromís per part de les entitats que concedeixen la subvenció o el crèdit, si bé es poden autoritzar i comprometre despeses amb càrrec a aquests crèdits indisponibles, i reconèixer i pagar obligacions, si hi ha crèdit suficient a nivell de vinculació jurídica.
2. La no disponibilitat és automàtica, en virtut de la publicació de l’aprovació definitiva del pressupost, i la seua disponibilitat no requereix de cap acte exprés, sent suficient que s’aprovin les quotes, la imposició i ordenació de les contribucions especials o que es formalitzi el compromís per part de les entitats que concedeixen la subvenció o el crèdit, segons el cas.
3. Dins de cada bossa de vinculació, es declaren creades amb saldo inicial 0 totes les partides pressupostàries, contra les quals, doncs, es poden autoritzar i comprometre despeses amb càrrec a aquests crèdits, i reconèixer i pagar obligacions, si hi ha crèdit suficient a nivell de vinculació jurídica.

CAPÍTOL II. MODIFICACIONS DE CRÈDIT

**BASE 4a Modificacions de crèdit**

1. Quan s’hagi de realitzar una despesa per a la qual no hi hagi consignació i excedeixi del nivell de vinculació jurídica, segons l’establert en la base 2a, s’ha de tramitar l’expedient de modificació pressupostària que escaigui, dels enumerats a l’article 34 de l’RD 500/1990, amb subjecció a les prescripcions legals i les particularitats regulades en aquestes bases.
2. Totes les modificacions que per Llei no estiguin atribuïdes al Ple, corresponen al President.
3. Les modificacions del crèdit aprovades pel Ple no són executives fins que s’hagi complert el tràmit de publicitat posterior a l’aprovació definitiva, tot i que la seua eficàcia es retrotreu a la data d’entrada en vigor del pressupost que es modifica.
4. Les altres modificacions són executives des de l’aprovació del corresponent Decret del President, sense necessitat de cap mena de publicació.
5. Les modificacions que afectin inversions porten implícits els canvis corresponents en l’annex d’inversions del pressupost.
6. Les modificacions es poden comptabilitzar abans de la signatura del Decret o de la publicació de l’aprovació definitiva, segons el cas; si bé en cas que no s’arribés a signar el decret o a publicar l’aprovació definitiva, caldrà anul·lar els assentaments comptables.

**BASE 5a Crèdits ampliables**

1. Ampliació de crèdit, conforme a l’article 39 de l’RD 500/1990, és la modificació a l’alça del pressupost de despeses concretada en un augment de crèdit pressupostari en alguna de les aplicacions pressupostàries relacionades expressament i taxativament en aquesta base, i en funció dels recursos que hi són afectats, no procedents d’operació de crèdit. Perquè es pugui ampliar el crèdit és necessari el previ reconeixement en ferm de majors drets sobre els previstos en el pressupost d’ingressos que es trobin afectats al crèdit que es pretén ampliar.
2. Es declaren ampliables les aplicacions pressupostàries o partides del capítol VI de inversions, amb càrrec als conceptes d’ingrés del capítol VII d´ingressos.

**BASE 6a Règim de transferències**

1. Es pot imputar l’import total o parcial d’un crèdit a altres aplicacions pressupostàries corresponents a diferents nivells de vinculació jurídica, mitjançant transferència de crèdit, amb les limitacions previstes en les normes contingudes a l’article 179 del TRLRHL i a l’article 41 de l’RD 500/1990.
2. Les transferències de crèdits s’aproven per acord de Ple en cas que afectin diferents àrees de despesa, excepte quan les baixes i les altes siguin de crèdits de personal. En cas de transferències entre conceptes de la mateixa àrea de despesa, i entre crèdits de personal de qualsevol àrea de despesa, les transferències s’aproven per decret d’Alcaldia.

**BASE 7a Crèdits generats per ingressos**

1. Poden generar crèdits en els estats de despeses dels pressupostos els següents ingressos de naturalesa no tributària següents:
	1. Aportacions o compromisos ferms d’aportació de persones físiques o jurídiques per a finançar junt amb la Mancomunitat despeses de competència local.
	2. Alienació de béns municipals essent precís que s’hagi procedit al reconeixement del dret.
	3. Prestació de serveis pel quals s’hagin liquidat ingressos, en quantia superior als ingressos pressupostats.
	4. Reintegrament de pagaments indeguts del pressupost corrent, el cobrament del qual podrà reposar crèdit en la quantia corresponent.
	5. Reembossament de préstecs.
2. Justificada l’efectivitat de la recaptació dels dret o l’existència formal del compromís, o el reconeixement del dret, segons els casos, s’aprovarà la generació per decret.

**BASE 8a Incorporació de romanents**

1. En finalitzar cada exercici, la Intervenció ha d’elaborar els estats pressupostaris que comprenen els romanents de crèdit d’acord amb el que estableix l’article 47.1 del Reial decret 500/1990, així com un informe en el qual consti si hi ha o no recursos per al seu finançament, i remetre-ho al President, sens perjudici de la incorporació obligatòria de l’article 47.5 de l’RD 500/90.
2. La incorporació de romanents de crèdit es tramita conjuntament amb la liquidació del pressupost. No obstant això, es pot aprovar la incorporació de romanents de crèdit abans de la liquidació del pressupost en els casos següents:
	1. Quan es tracti de crèdits de despeses finançats amb ingressos específics.
	2. Quan correspongui a contractes adjudicats durant l’exercici anterior o despeses urgents després que la Intervenció hagi fet l’informe corresponent que permeti avaluar que la incorporació no produirà dèficit.
3. El President, amb un informe previ d’Intervenció, ha d’establir la prioritat d’actuacions en els casos en què els recursos financers no cobreixin el volum de despesa que s’ha incorporar.
4. La incorporació de romanents de crèdit es pot finançar també amb romanent líquid de tresoreria.

CAPÍTOL III. EXECUCIÓ DEL PRESSUPOST

**BASE 9a Registre de factures**

1. Les factures i certificacions expedides pels proveïdors s’han de presentar al registre de factures o al registre general de la Mancomunitat i, en aquest cas, s’han de remetre al registre de factures del servei de comptabilitat. S’admet com a via de presentació el servei de facturació electrònica del Consorci Administració Oberta de Catalunya (e-Fact), el correu electrònic i el punt general d’entrada de factures electròniques previst per l’article 9.1 de la Llei de l’Estat 25/2013.
2. S’exclou, d’acord amb l’article 4 de la Llei de l’Estat 25/2013, l’obligació de facturació electrònica en cas de factures d’import de fins a 5.000 euros.

**BASE 10a Fases de l’execució**

1. Com a regla general s’acumulen en un sol acte les fases ADO de les despeses que tinguin caràcter d’operacions corrents, i també les de capital, quan es facin a través de contractes menors. En els altres casos, s’ha de tramitar un document A en el moment de licitar el contracte o obrir convocatòria de subvencions, D en adjudicar-lo o atorgar-les, i O tantes vegades com s’aprovin certificacions o factures de la despesa executada.
2. L’aprovació de factures ha d’anar precedida de la conformitat d’un empleat o membre de la Comissió gestora, la qual implica l’acreditació que la despesa ha estat efectuada i per l’import compromès, però no comporta el coneixement dels possibles vicis ocults de l’obra o de la prestació facturada.
3. Fins a 31 de gener de l’exercici següent es poden imputar despeses a aquest exercici.
4. El pagament de les factures i nòmines s’ha de fer mitjançant:
	1. xec nominal,
	2. efectiu, o
	3. transferència a compte acreditat del tercer amb diligència o certificat de l’entitat bancària, cas en què haurà de ser original, d’acord amb l’excepció permesa per l’article 28.3 de la Llei 39/2015. No haurà de ser original en cas de documents emesos per banca electrònica, o quan hi hagi la signatura electrònica del proveïdor.
5. Per a fer efectiva una cessió de crèdits caldrà que l’acord que es notifiqui sigui original, d’acord amb l’excepció permesa per l’article 28.3 de la Llei 39/2015.
6. En funció de la naturalesa del pagament, el President pot autoritzar determinats pagaments mitjançant càrrec en compte. En aquests casos, la Tresoreria ha de posar en coneixement de la Intervenció els càrrecs suportats en un termini suficient perquè informi l’aprovació de la despesa i es retorni el càrrec, en cas que s'informi desfavorablement o bé que no s’aprovi.
7. Quant al cobrament dels serveis bancaris facturats, com ara comissions, dels quals no s’hagi fet el càrrec al compte en el moment d’aprovar-se la liquidació del pressupost, es presumeixen que el proveïdor hi renuncia, i s’han de donar de baixa d’ofici i sense cap tràmit.

**BASE 11a Pagaments a justificar i bestretes de caixa fixa**

1. El President pot lliurar “a justificar”, quantitats no superiors a 10.000 euros per any, per a despeses dels capítols 2 i 6 (en aquest darrer cas, per mobiliari i material informàtic) mitjançant decret, les quals s’han de justificar en el termini màxim de 3 mesos des del lliurament.
2. Per decret del President es constitueixen i determinen els funcionaris autoritzats per a gestionar els fons de les bestretes de caixa fixa. Aquestes bestretes, per import màxim de 5.000 euros, es poden destinar únicament a satisfer despeses de qualsevol partida dels capítols 2 i 6 (en aquest darrer cas, per mobiliari i material informàtic), i es poden anar reposant conforme es fan les justificacions, per assolir l’import per les quals s’han constituït, o bé constituir-ne de noves.
3. La situació i disposició dels fons i la comptabilitat i control d’aquestes quantitats són les previstes a la Instrucció de comptabilitat.

**BASE 12a Indemnitzacions i baixes**

1. Per a l’abonament de les indemnitzacions per raó dels serveis cal aplicar el que disposa el Reial decret 462/2002, de 24 de març, sobre indemnitzacions per raó dels serveis.

Les indemnitzacions per raó de serveis dels càrrecs electes i dels treballadors, comporten el reembossament de les despeses efectuades amb justificació prèvia o, alternativament es podran acollir al sistema d’indemnitzacions que per al grup I preveu el Reial decret 462/2002, de 24 març, sobre indemnitzacions per raó dels serveis.

1. Les despeses de locomoció i dietes han de ser abonades a raó de *0,359 €* el quilòmetre.

**BASE 13a Despeses de caràcter plurianual**

D’acord amb la previsió de l’article 174.5 del TRLRHL, no estan sotmeses als límits de percentatges ni d’anualitats fixats per l’article 174.3 del TRLRHL:

* Les operacions de crèdit a llarg termini
* Els contractes d’obres, de subministrament, de serveis i d’altres, inclosos els privats
* Els arrendaments de béns immobles

CAPÍTOL IV. EXECUCIÓ DEL PRESSUPOST D’INGRESSOS.

**BASE 14a Reconeixement, justificació i renúncia de drets**

1. El reconeixement de drets és automàtic tan bon punt es conegui l’existència d’una liquidació a favor de l’ens local, sens perjudici del que disposa l’article 216.1 del Text refós de la Llei reguladora de les hisendes locals. Per tant, les subvencions que es concedeixin a la Mancomunitat no necessiten d’acceptació expressa, atès que es produeix automàticament.
2. La sol·licitud i l’obtenció de subvencions per part de la Mancomunitat impliquen automàticament la concessió d’autorització a l’ens destinatari o concedent, respectivament, perquè comprovi que la Mancomunitat es troba al corrent amb les obligacions tributàries i amb la Seguretat Social.
3. Els justificants de subvencions s’han de conservar per un període no inferior a 6 anys i la Mancomunitat assumeix el compromís de fer-ho així.
4. En la justificació de subvencions, si així es declara en el modelatge corresponent, correspon al secretari interventor declarar les qüestions relatives al cost i finançament de l’actuació i renunciar a les parts no justificades.

**BASE 15a Provisió per cobrament dubtós**

De cara a determinar el romanent líquid de tresoreria, i per tal de poder quantificar en grau el possible cobrament dels drets pendents corresponents als capítols 1, 2 i 3, i en funció de l’exercici de procedència del dret, s’han d’aplicar als saldos de drets pendents els percentatges mínims legals, els quals es poden variar d’acord amb les especials característiques del dret o del deutor o de la garantia prestada, quan justifiquin l’aplicació d’uns percentatges diferents.

CAPÍTOL V. CONTROL INTERN

**BASE 16a Fiscalització i intervenció**

1. La Mancomunitat d´aigües de les Garrigues aplica el règim de control intern simplificat, d’acord amb l’opció prevista per l’article 39 del Reial decret 424/2017, de 28 d’abril, pel qual es regula el règim jurídic del control intern a les entitats del sector públic local.
2. A més a més, aplica el règim de fiscalització plena.
3. La fiscalització prèvia dels drets i ingressos de la tresoreria de l’entitat local se substitueix pel control inherent a la presa de raó en comptabilitat. La substitució no s’aplica a la fiscalització dels actes d’ordenació i pagament material derivats de devolucions d’ingressos indeguts.

CAPÍTOL VI. OPERACIONS DE CRÈDIT

**BASE 17a Concertació d’operacions de crèdit**

1. La concertació d’operacions de crèdit a curt o llarg termini, amb una entitat o altra, no està sotmesa a la normativa sobre contractació de les administracions públiques, sinó que és facultat discrecional de l’òrgan competent, que pot fer-ho directament, sense cap més condicionament que el respecte als principis generals d’igualtat, no-discriminació i bona administració i economia de mitjans.
2. En cas que l’operació de crèdit prevista amb una entitat pública no pugui ser concertada, es pot tramitar amb una entitat privada.

CAPÍTOL VII. FRACCIONAMENTS I AJORNAMENTS

**Base 18a Dispensa de garanties**

1. Es fixa la quantitat de 6.000,00 € com a límit per a l'exempció de garanties en fraccionaments i ajornaments, d'acord amb el que estableix l'article 82.2 a) de la Llei general tributària. Aquest import es refereix al principal del deute.
2. En cas de deutes procedents de contribucions especials, el límit es fixa en 10.000,00 €.

**Base 19 Pagament**

1. En les concessions d’ajornaments i fraccionaments sol·licitats dins del termini voluntari de pagament, el termini màxim per a fer el pagament sense recàrrec és el que consta com a data límit al decret, ampliat en un mes com a màxim.
2. En cas que el pagament es faci en una data diferent a la prevista, es produeix una actualització en el càlcul dels interessos meritats.
3. El pagament es pot realitzar en efectiu.

**Base final**

Es faculta al President per establir, mitjançant decret, la interpretació que s’hagi de donar a aquells punts de les bases que indueixin a error.

El President sotmet el punt a votació que es aprovat per UNANIMITAT dels membres presents.

**Primer.-** Aprovar inicialment el pressupost de la Mancomunitat, junt amb els seus annexes (personal, inversions i bases d’execució) per a l’exercici de 2022.

**Segon.-** Exposar aquest acord a informació pública durant el termini de quince dies perquè tots els interessats puguin presentar al.legacions i reclamacions que tinguin per convenient. En el supòsit de que no es presentés cap reclamació el pressupost es considerarà definitivament aprovat.

**Tercer.-** Un cop aprovat definitivament, trametre el pressupost per via telemàtica al Ministeri d’Hisenda i a la Direcció General d’Administració Local.

**3.- INFORMES DE PRESIDÈNCIA**

El President informa als presents que tal i com s´ha aprovat el pressupost no es podem fer inversions si no s´obté cap mena de subvenció, potser s´hauria de fer un estudi de les tarifes existents actualment per veure si es podem modificar i actualitzar per permetre obtenir majors ingressos per destinar a inversió.

El President donar Compte de la situació generada arran del vessament d’hidrocarburs del dia 4 de juliol al pantà d’Utxesa, les actuacions que es van dur a terme han provocat uns danys econòmics a la Mancomunitat, pel que s´ha adoptat la decisió de inicia un expedient de responsabilitat patrimonial front a l´ajuntament de Lleida per tal de poder rescabalar aquest danys.

L’Elena Llauradó exposa que aquets danys econòmics en cap cas els ha de assumir la Mancomunitat doncs ha sigut la principal afectada, que no només estan els treballs que va fer la empresa concessionària si no també l´energia elèctrica per tenir que bombar durant el dia.

 El President informa als presents del canvi de Secretari-Interventor, l´anterior Secretaria l´Eva Forcat va assumir el Consell del Segrià i per motius de feina ha tingut que deixar la Mancomunitat al seu lloc ha entrat l´Eva Llerins.

 El President informa als presents que el recurs a l´adjudicació a la nova concessionària encara es troba al Tribunal Català de Contractes i no esta resolt.

 El President informa als presents que com han vist al pressupost s´ha inclòs una partida per poder actualitzar la web, perquè s´ha quedat obsoleta des de la darrera vegada que es va fer.

 Pel que fa al tema de la reforma dels Estatus, s’ha agafat exemples d’Estatuts i s’ha pensat crear una Comissió per abordar el tema.

 El President informa als presents que actualment encara no es pot demanar cap subvenció dels Fons Next Generation però que en quan surtin es demanarà per poder fer inversions, que actualment estan treballant en fer projectes per poder incloure en aquest Fons.

Finalment, informa que hi ha altes noves a la Mancomunitat, i que es visitem pobles per veure la problemàtica d´aquest.

|  |  |
| --- | --- |
| **4.-** | **PRECS I PREGUNTES.** |

El Sra. Elena Llauradó pregunta als presents la seva opinió del que ha dit el President de fer un estudi del preu de l´aigua, perquè fa tens que no s´han actualitzat i potser seria bo revisar- ho per no dependre tan de les subvencions per poder fer Inversiones.

El Sr. Tarragó pregunta:

* S´ha quantificat quant pugen els danys econòmics produïts pel vessament? Es reclamarà la factura dels treballs de la concessionària i les factures de les elèctriques? El Sr. President respon que en principi aquest son el danys que es reclamaran, no obstant que en tot cas s´atendrà el que aconselli el advocat que portarà el tema.
* Respecte al tema de pujar el import de l´aigua que el primer que s´ha de fer es fer números i veure en que estat es troben les canonades. El Sr. President diu que això es el que s´ha proposat i que l´estat de les canonades es lo que es revisar amb el Joan Guardia.
* En quan al recurs a l´adjudicació d´Aqualia potser seria convenient no esperar a aquesta resolució i directament contractar ja amb Aqualia.
* Respecte al vessament m´agradaria ens féssiu un resum del que han estat les actuacions respecte amb això, com ho vau fer i els temps. El Sr. President i l´Elena Llauradó convidem al Sr. Tarragó a que vingui a la Mancomunitat i poder parlar i l´explicaran i podrà consultar tot l´expedient referent al vessament que s´ha obtingut de l´accés a l´informació pública del ACA i tot el que demani.

La Sra. Mercè Rubió pregunta, quan es va pujar al any 2012? El President respon que no ho sap.

El Sr. Cunillera diu que al terme de Vinaixa hi ha una arqueta que fa més d’un any està senyalitzada amb balles d’obra i demana que es retiri. El President diu que avisarà a Sorea.

I sense mes assumptes a tractar, s’aixeca la sessió essent les 20:00 del vespre.

 Ho certifico, la Secretaria

 VIST-i-PLAU

 **EL PRESIDENT**

 **Francesc Josep Esquerda Tamarit**